Kad se glukoza u krvi brzo mijenja, preporučujemo da rezultate provjerite mjerenjem glukoze na uzorku krvi iz jagodice prsta pomoću uređaja za mjerenje glukoze u krvi po vašem izboru. Za provjeru točnosti FreeStyle Libre sustava nije obvezno koristiti Abbottov uređaj za mjerenje glukoze u krvi. Mjerenje glukoze u krvi trebali biste provesti uvijek kada očitanja sa senzora ukazuju na hipoglikemiju ili nadolazeću hipoglikemiju. Isto tako, kad god se vaši simptomi ne podudaraju s očitanjem FreeStyle Libre sustava, provjerite razinu glukoze u krvi pomoću uzorka krvi iz jagodice prsta. Ako je potrebno, obratite se svom liječniku ili članu medicinskog tima.